Kameme FmKameme Fm NewsKameme News
Murugamiriri munene wa kamiti ya NTSA Francis Meja kuuga nimakugathika watho wa kwendekithia miaka ya atwarithia a ngari cia ukuwi wa muingi
Kamiti ya kumurika wuigiririki barabara-ini yugite gutiri watho ugiritie andu akuru gutwarithia ngari.Ona kuhana oro uguo murugamiriri munene wa kamiti iyo ya NTSA Francis Meja augite riu nimekugathika mawatho ma kwendekithia miaka iria atwarithia a ngari cia ukuwi wa muingi mabatii gukorwo nayo.
Aritie uguo thutha wa akenya aingi kuuga kwaiya gukorwo mutino uria urahanikire muthenya wa ira na gucungiriria ikuu cia andu 56 uracungiriirio ni gukorwo dereva wa mbathi iyo ena ukuru wa miaka 72.
Ihinda-ini oro riu Mejja augite ngari iyo ibatii gukuwa andu 62 no indi irakuwite andu 71, na riu nimagathikite uthuthuiria mukinyaniru niguo kumenya ni ciana cigana cirari mbathi-ini iyo niguo gukurana kana ni irakuwite andu aingi gukira githimi. Oho niaugite mbathi iria irathondekwo thiku ici nicirathingata mawatho mothe maria magathikitwo.
Mwena-ini wake Inspector General wa borithi Joseph Boinet niathingatite ahuthiri othe a barabara gukorwo na wuigiririki mworoto-ini wa kuhitana na mitino ya barabara.
umb_Latn kik_Latn kik_Latn kik_Latn kik_Latn kik_Latn